La historia de la Informàtica. Joan Sanz i Xavier Covas - Lledonerwiki\nLa historia de la Informàtica. Joan Sanz i Xavier Covas\n3 1a Generació\n4 2a Generació\n5 3a Generació\n6 4a Generació\n7 5a Generació\n8 Opinió Personal\nLa informàtica ha suposat una de les revolucions tecnològiques més gran dels últims temps. Des de temps remots les persones hem intentat esbrinar els fenòments que succeeixen al voltant, i per això hem anat inventant mecanismes, nous utensilis i màquinaries.\nA continuació reflexam la seva història en 5 genracions de forma cronològica, des de l'invenció de l'àbac fins a les noves tecnologies.\nL'història de la informàtica es pot començar a comptar des dels 3500 a.c. fins els nostres temps.\nA Babilònia s'inventà l'abac, un utensili que s'utilitzava per a representar nombres decimals i per comptar.\nS'inventà a la Xina un àbac modern.\nAquest any es publiquen les regletes de multiplicar de John Napier juntament amb la descripció de l'àbac neperià.Amb aquesta invenció es varen facilitar els càlculs mecànicament. El mateix Napier va inventar els logaritmes, que facilitaren els càlculs bàsics.\nBlaise Pascal (1623-1662) va inventar la “màquina aritmètica de Pascal” capaç de calcular amb 5 digits.\nGottfried Wilhelm von Leibniz (1646-1716) inventà la “calculadora universal”; podia sumar, restar, multiplicar, dividir i fer arrels quadrades, però no va poder ser construïda per falta de tecnologia.\nCharles Babbage (1792-1871) presentà un projecte sobre la “màquina diferencial”, capaç de calcular polinomis. Tampoc s'arribà a construir.\nCharles Babbage presentà la “màquina analítica”, capaç de realitzar totes les operacions matemàtiques i de ser programada mitjançant targetes de cartró foradades.\nGeorge Boole (1785-1873) desarolla la “Teoria de l'àlgebra de Boole”, que va permetre l'aparició i el desenvolupament de l'àlgebra binària. Es considera el pilar de la electronica digital actual.\nAlexandre Graham Bell inventà i patentà el telefon.\nHerman Hollerith (1860-1929) inventà la “màquina censadora o Tabuladora” utilitzada per fer el cens dels EUA. Utilitza targetes perforades.\nGuglielmo Marconi va transmetre la primera senyal de ràdio.\nTJ Watson renombrà la empresa CTR anomenant-la International Bussines Machines (IBM).\nEs va realitzar la primera transmissio de televisió on apareixia el president dels EUA.\nIBM desenvolupà el “IBM 601” i la màquina d'escriure electrònica.\nAlan Turing creà la “Màquina de Turing” capaç de resoldre tot tipus de problemes de solució algorítmica.\nWiliam Hewlett i David Packard fundaren Hewlett Packard (HP).\nClaude Shannon desenvolupà la “Teoria matemàtica de les comunicacions” en la que apareixen per primera vagada cantitats de informació: el bit.\n1939 – 1944 d.c.\nHoward H. Akein (1900 – 1973) va desarrollar la idea de Babbage amb colaboracio d'IBM. El resultat fou el “ASCC” que podia sumar dos nombres en 1 segon i multiplicar-los en 2 segons.\nLa primera generació és la més antiga cronologia , i és l'etapa l'etapa de les empreses inicials del món informàtic. En aquell temps apareixè l'UNIVAC i l'IBM, però no van vendre, sinó llogar, pel seu elevat preu. En aquell temps els ordinadors funcionaven en vàlvules de buit, el programa es feien de manera simple, en el mateix codi màquina. Per exemple l'ENIAC:\nKornad Zuse inventà la “V1”, posteriorment coneguda com “Z1”. Es tractava d'una calculadora programable en sistema binari.\nKornad Zure inventà/desenvolupà la “V2”, que mès tard passà a ser la ”Z2”.\nKornad Zure inventa la “V3”, més tard coneguda com a “Z3”. Va ser la primera calculadora programable per a realitzar operacions.\nJohn Vicent Atanasoff i Clifford Berry desenvoluparen la màquina “ABC” (Atanasoff Berry Computer) la primera màquina de calcular digital, totalment electrònica. Tenia una velocitat de rellotge de 60 Hz.\nGrace Murray Hopper descobreix el primer “bug” (en termes informàtics, és un error en el software o en el hardware) en un ordenador mentre treballava amb un prototip del Mark II.\nJohn W. Mauchly i John Presper Eckert van desenvolupar l'”ENIAC” (Electronic Numeral Integrator And Calculator) una màquina construïda a base de vàlvules de buit. Tenia una velocitat de rellotge de 100Hz.\nS'integrà la "memòria de tambor magnètic" com a sistema d'enmagatzemament per a ordinadors.\nJ. Bardeen, W. Brattain i W. Schockley de Bell Labs intentaren obtenir la patent del primer transistor.\nChester Carlson de Xerox, desenvolupà la primera "màquina de Xerografia".\n1948 L'empresa Bell Labs inventà el módem.\n1949 John Mauchly va desenvolupar el "Short Order Code". Es creu que va ser el primer llenguatge de programació d'alt nivell.\nLa segona generació apareix marcada per la invenció del transistor, que comencen a substituïr les vàlvules de buit a partir del 1960. També s'amplien les memòries internes, es redueix la mida dels ordinadors i es generalitza el concepte d'arquitectura modificable.\nJohn W. Mauchly creà el "Univac-1". El primer ordinador posat a la venta. La nit de les eleccions d'EUA del 1952, va ser utilitzat per la BBS per fer una predicció del guanyador.\nJohn Von Neuman amb l' "Edvac" (Electronic Discret Variable Automatica computer), creà una màquina predecessora dels ordinadors moderns. L'Edvac utilitzava aritmètica binària i treballava amb un programa emmagatzemat.\nIBM desenvolupà el "IBM 650", primer ordinador produït per a vendre en grans quantitats. A Earl Masterson es dissenyà la impressora "Uniprinter" capaç d'imprimir 600 línies per minut.\nIBM presentà el "305 Ramac". S'inicià l'era del disc magnètic com a mitjà d'enmagatzemament.\nGràcies al desenvolupament de telèfon i mòdem, Bell Labs conseguí que les línies de telèfon transmetessin informació en codi binari.\nXerox presentà la 1a copiadora. Texas Instruments anuncià el descobriment del circuit integrat.\nDEC anuncià el "PDP-1", un ordinador comercial amb pantalla integrada.\nIBM llançà la "Sèrie 1400". Segons la revista "Datamation" quan començà a introduir-se aquesta sèrie de IBM, avarcà el 81,2% del mercat d'ordinadors.\nSteve Rusell, graduat del MIT, crea el primer videojoc. Bell Labs crea la música per ordinador.\nS'introdueix "ASCII" (American Standard Code for Information Interchange), un codi que permet l'intercanvi d'informació entre màquines de diferents fabricants.\nS'implementen altres tecnologies de transistors, i també d'altres circuits, de manera que es progressa considerablement en qüestió de reducció de mides i augment de la velocitat de càlcul. També s'avança molt en software, creant llenguatges d'alt nivell, com PL1, BASIC, RPG o APL, i s'inicia la programació estructurada. En aquest moment és també quan s'estructura el mercat dels ordinadors, i es constitueixen moltes de les empreses que hi ha actualment, com IBM, Philips, UNIVAC, Siemens, Fujitsu, etc.\nDough Engelbart inventà el ratolí. IBM crea el "Sistema 360", format per sis ordinadors i 40 perifèrics que podien treballar en conjunt. Thomas Kurtz i John Kemeny desenvoluparen el llenguatge de programació "Bàsic".\nHewlett Packard entrà en el món de la informàtica amb el seu "HP-"2115".\nRobert Noyce i Gordon Moore fundaren Intel Corporation.\nKenneth Thompson i Dennis Ritchie, de AT&T Bell Laboratories, crearen el sistema operatiu UNIX. S'introduí l'estàndard "RS-232-C" per a intercanvi d'informació entre ordinadors i perifèrics.\nIntel creà el processador "4004", un processador de 4 bits, a 108 Khz, que realitzava 60.000 operacions i tenia 2.300 transistors. Steve Wozniak i Bill Fernandez construiren l'ordinador "Cream Soda Computer". Un equip d'IBM, dirigit per Alan Shugart, creà el disquet de 8 polzades. Niklaus Wirth desenvolupà el llenguatge de programació "Pascal".\nÉs a la quarta generació quan es produeix la revolució del microprocessador. La mida dels ordinadors es redueix a una desena part, les velocitats es multipliquen per 10, 50, 100.. apareix la tecnologia LSI, que permet que grans quantitats de memòria s'acumulin en espais petits.\nEs van fer populars les primeres calculadores portàtils. Ray Tomlinson envià el primer e-mail. Intel presentà el processador "8008", un processador de 8 bits, a 200 kHz, que realitzava 60.000 operacions en un segon i integrava 3.500 transistors. Apareixeren els disquets de 5,25 polzades.\nGary Kildall presentà un sistema operatiu simple per a ordinadors personals, basat en el llenguatge PL/M, conegut amb el nom 2 CP/M (Control Program Monitor). Es fan populars les primeres calculadores portàtils.\nIntel presenta el processador "8080", un processador de 8 bits,a 2 Mhz que integrava 6.000 transistors. Xerox PAC presenta "Alto", (un ordinador amb Ethernet, ratolí i interfaç gràfic) i el programa "Bravo". Brian Kernighan y Dennis Ritchie creen el llenguatge de programació "C".\nEs presentà el "Altair 8800", primer PC disponible com un kit. Bill Gates i Paul Allen creen el programa "Basic". Juliol: Gates i Allen funden la Microsoft\nIBM presenta la primera impressora de tinta. Es presentà "On Time", el primer servei comercial de e-mail. Steve Wozniak i Steve Jobs funden Apple Computers.\nTandy i Commodore dissenyaren PCs amb monitor inclòs. Apple Computer presentà "Apple II". Al 1978 Intel creà el processador "8086" de 16 bits. Apareix "WordStart", el processador de textos més utilitzats en tot el món.\nMotorola presentà el processador "68000" amb una velocitat de processament superior als seus coetanis. Daniel Bricklin i Robert Frankson crearen "VisiCalc", va ser el primer full de càlcul. Es presentaren els primers telèfons mòbils.\nWayne Ratliff creà "dBase II". Seagate Technology fabricà el primer disc dur per a microprocessadors amb una capacitat de 5 Mb.\nLa cinquena generació arriba avui dia, donats els múltiples projectes d'investigació com l'IA (Intel·ligència Artificial) i sistemes experts. Potser ben aviat les noves tecnologies començaran a desbancar les actuals..\nLa informatica ha avançat molt i ha suposat una revolucio tant industrial com personal. Ha evolucionat especialment els darrers deu lustres (1950-2007).\nObtingut de «http://wiki.lledoner.com/index.php?title=La_historia_de_la_Inform%C3%A0tica._Joan_Sanz_i_Xavier_Covas&oldid=13773»\nDarrera modificació de la pàgina: 11 juny 2007 a les 10:09.\nAquesta pàgina ha estat visitada 4.828 vegades.


Wonder Ponder Mini | El Culturista\nWonder Ponder, 2019\nDes que es va crear el 2014, el segell Wonder Ponder ens té el cor robat (i sobretot la ment) amb els seus imprescindibles títols i jocs de filosofia visual per a infants. Aquest 2019, l’escriptora i filòsofa britànica Ellen Duthie i la il·lustradora i inventora mexicana Daniela Martagón han volgut fer un pas més en el seu objectiu de convidar a pensar els més menuts amb l’aparició de Mini, la nova col·lecció per a la primera infància amb propostes petites i de cartró “per parar-se a mirar”.\nA Nen, ou, gos, os, per exemple, les autores juguen amb aquests quatre elements del títol per proposar tota mena d’escenes textuals i visuals intel·ligents, fresques i còmiques al voltant de l’hora de dinar. Un joc de combinacions per descobrir quantes coses poden arribar a passar en una estona, un lloc i uns protagonistes determinats. Amb el mateix format aparentment senzill, que empeny a mirar, jugar i pensar, Nena, gat, aigua, ànec, segueix la dinàmica anterior, però en el context de l’hora de banyar-se.


Panots, asfalt i establiments destrossats: L'endemà dels aldarulls | betevé\nUna de les zones més afectades és la plaça d'Urquinaona, on es van concentrar els incidents més greus\nAlberto Martínez | dissabte, 19 d'octubre del 2019, a les 18.42\nEls aldarulls d’aquest divendres han estat els més greus des que va sortir la sentència. Una de les zones més afectades va ser la plaça d’Urquinaona, on es van concentrar els moments de més tensió. Els desperfectes per la batalla campal ja eren ben visibles divendres a la nit, i aquest matí la zona ha intentat recuperar la normalitat. Tot i això, hi ha parts de les voreres que no tenen panots perquè van ser arrencades pels manifestants. L’asfalt també està malmès a causa de les barricades i els incendis.\nEls incidents també van afectar diferents establiments. Algunes oficines bancàries han despertat amb pintades, amb vidres trencats i caixers amb les pantalles totalment inutilitzables.\nMolts comerços, preveient que hi podria haver aldarulls, van decidir no obrir o tancar al migdia. Tot i això, algunes botigues s’han despertat amb aparadors trencats. És el cas de locals situats a prop de la Prefectura Superior de Policia, a la via Laietana. Alguns dels comerços més afectats, però, han estat al carrer de Pelai. En algun cas, segons els responsables dels comerços, s’hi han produït robatoris.\nLa majoria de comerços intenten tornar a la normalitat, però aquesta tarda hi ha convocada una altra manifestació a la plaça d’Urquinaona en rebuig a la violència policial. Per això, la Guàrdia Urbana de Barcelona, a través de Twitter, recomana als botiguers propers a aquesta zona, que tanquin.\nEl consistori ha assegurat que s’han destinat 60 equips i 140 operaris per retirar la runa i el mobiliari urbà destrossat, sobretot, a la via Laietana i la plaça Urquinaona, epicentre dels disturbis de divendres a la nit.\nJa se supera el milió i mig d’euros en desperfectes\nSegons la tinenta d’alcaldia d’Ecologia, Urbanisme i Mobilitat, Janet Sanz, el valor dels desperfectes durant tots els dies de protestes ja supera el milió i mig d’euros.\nEn aquest sentit, l’alcaldessa de la ciutat, Ada Colau, s’ha mostrat contundent davant els aldarulls i ha exigit que es posi punt final a la situació. “Això no pot seguir així. Barcelona no s’ho mereix”, ha dit Colau.\n— aldarulls — botigues — manifestacions a Barcelona — vaga general\nTorra reclama a Sánchez una reunió urgent per iniciar el diàleg


Cinc propostes de l’Institut Valencià de Cultura per al confinament - Castelló Notícies\nInici Cultura Cinc propostes de l’Institut Valencià de Cultura per al confinament\nFem una selecció de tot el material que ha alliberat l’Institut Valencià de Cultura mitjançant la campanya #QuedatACasa. En aquest especial de la seua pàgina web anomenada Canal IVC hi ha multitud de contingut multimèdia que anirà actualitzant-se setmanalment. Nosaltres hem volgut fer una recopilació dels més interessants per gaudir en casa de música, curtmetratges, exposicions i dansa.\n1.- Més a prop (Dansa)\nUn deliciós espectacle de Dansa al voltant de les emocions bàsiques, dirigit i coreografiat per Noelia Liñana i representat al Teatre Rialto en gener de 2019.\nNoelia Liñana és ballarina, coreògrafa i pedagoga. Ha ballat amb Thomas Noone Dance, L’Anònima Imperial i Cesc Gelabert. Ha estrenat peces pròpies com Sucre (2008) i La frontière (2012). S’ha encarregat de diverses coreografies de teatre i dansa com La resclosa (2010), Dos tristes tigres (2012) i Medea material (2013), dirigides per Robert Torres, i ha fet tasques d’assistència de Sol Picó en el Teatre Nacional de Catalunya en Quan ens despertem d’entre els morts (2013).\n2.- Concert de Paco Muñoz (Música)\nPaco Muñoz diu “fins després” en l’última de les tres actuacions de comiat al Teatre Principal de València el dia 10 de març de 2018. El concert, a més, va ser un homenatge a Maria del Carme Girau i a Toni Mestre, i va comptar amb la col·laboració d’Aitana Ferrer, Nacho Mañó, Melomans, Miquel Gil, Teresa Segarra i Amàlia Garrigós.\n3.- Manuel de Falla – Noches en los jardines de España (Música)\nObra interpretada per la Jove Orquestra de la Generalitat Valenciana amb Pablo Rus a la direcció i Antonio Galera al piano.\nPablo Rus Broseta és un dels directors valencians més valorats del circuit internacional. Natural de Godella, el 2015 va ser nomenat Director Assistent de Seattle Symphony, aconseguint un any després el lloc de Director Associat fins a la temporada 18/19. Amb aquesta orquestra ha dirigit a solistes com Itzhak Perlman, René Fleming, Joshua Bell, etc. Fent-se càrrec d’una gran varietat de programes, ha dirigit monogràfics de Prokofiev, Shostakovich, Brahms, etc. Actualment és el director artístic i pedagògic de la Jove Orquestra de la Generalitat Valenciana.\n4.- El Criptozoòleg (Curt d’animació)\nHa estat una creació de Vicente Mallols amb una duració de 8 minuts i està disponible en castellà, valencià i anglès.\n5.- Històries, mirades, dones. Visions de la diferència (Arts Plàstiques)\nSota una nova mirada, l’Institut Valencià de Cultura presenta una exposició que se centra en les dones en l’art, amb la finalitat de difondre i facilitar el coneixement del patrimoni cultural custodiat al Museu de Belles Arts de Castelló. La present mostra busca promoure la relectura i reinterpretació de la col·lecció del centre gràcies a la integració d’iniciatives que contribuïsquen a establir noves lectures contemporànies sense l’influx patriarcal. Es tracta d’una mostra on es pretén treballar des de la reflexió per a accionar la inclusió i igualtat en l’àmbit museístic. I per a això ofereix una revisió de la figura femenina, amb l’objectiu d’abordar l’anàlisi de la col·lecció amb una finalitat social i pedagògica marcada pels estudis de gènere.\nEnllaç: Vídeo explicació de l’exposició a càrrec de Irene Gras. I fullet explicatiu amb la selecció d’obres https://ivc.gva.es/admin/assets/pdf/catalogo-histories-mirades-dones.pdf\nHISTÒRIES, MIRADES, DONES. VISIONS DE LA DIFERÈNCIA from Documentació Escènica IVC on Vimeo.\nArticle anteriorL’Escola d’Adults Paz Mínguez celebra la setmana del llibre\nArticle següentLa setmana més literària de l’any – ‘Contes de gallines’


doblers – CIDE\nInici / Tag Archives: doblers\nTag Archives: doblers\nCompram fruits de tardor al mercat de Sa Vileta (1r de Primària)\nEls alumnes de 1r de Primària varen fer una sortida fins al mercat de Sa Vileta on varen poder observar les diferents fruites i fruits típics de la tardor. Els infants es varen omplir de paciència per esperar el seu torn, estar atents si havien d’esperar el canvi i fer …\nVenda de coques per al viatge d’estudis de 6è de Primària a la Molina\nJa s’ha encetat la venda de coques per al viatge d’estudis de 6è de Primària. Enguany els alumnes aniran a fer esports d’aventura i a gaudir de la natura a la Molina, a Catalunya. Però per anar-hi encara tenen tot el curs per recaptar doblers. És per això …\nEntregam la recaptació aconseguida a la Cursa Solidària 2017 a l’associació Sóller Solidari-Ajuda als refugiats\nEl CIDE ha fet entrega del xec amb la recaptació aconseguida durant la IV Cursa Cooperativa CIDE a l’associació Sóller Solidari-Ajuda als refugiats. El director de l’escola, Joan Carles Llabrés, i la presidenta de la cooperativa, Malena Riudavets, han estat els encarregats d’entregar el xec. Durant aquesta …


Bombers.es - La web dels Bombers - Estudis de cara a ser bomber - Fòrum de BOMBERS\nEstudis de cara a ser bomber\nTEMA:\tEstudis de cara a ser bomber\nEstudis de cara a ser bomber\tfa 8 mesos 1 dia\t#61190\nEstudis de cara a ser bomber\tfa 8 mesos 1 dia\t#61192\nA bombers de Barcelona demanen un perfil tècnic, així que jo estudiaria un grau superior que et serveixi per puntuar mèrits i per preparar la prova d'ofici. Un d'electricitat, un d'obra o un de mecànica de vehicles. I entre aquests, electricitat és el que hi ha més temes ara mateix.\nAixò sí, les bases podrien canviar, encara que jo crec que no haurien de canviar massa.\nA bombers de gene no hi ha cap estudi que puntuï però et pots anar traient el tràiler i els idiomes. Amb un b2 d'anglès i un A2 d'un altre ja ho tindries.


territoris.cat / ACN 11:21 05/10/21\ngent gran per lleida inicia porta\nL'alcalde de Lleida, Miquel Pueyo, amb un grup de dones al Pati de les Comèdies - Foto: cedida per Javi Martín / Paeria\nLa Fundació 'la Caixa', Creu Roja i l'Ajuntament de Lleida, en el marc del programa Sempre Acompanyats, han presentat aquest dilluns la campanya de sensibilització 'Truca a la Porta' per conscienciar i detectar situacions de soledat en gent gran. El 18% de la població de la ciutat de Lleida són persones de més de 65 anys i gairebé 1 de cada 4 (un 23,64%) viuen soles. A més, el context pandèmic, destaquen, segueix impactant en el sentiment de soledat en aquest col·lectiu. El programa es va iniciar a Balàfia l'any 2019 i enguany està previst fer-lo extensiu a l'Escorxador, amb la implicació de 14 entitats socials i 15 voluntaris. En aquesta zona de la ciutat hi viuen prop de 4.800 persones de més de 65 anys.\nDes de la Paeria expliquen que la campanya 'Truca a la Porta' representa el tret de sortida d'una sèrie d'activitats de sensibilització sobre la soledat de la gent gran, que es duran a terme a Lleida durant aquest mes d'octubre, coincidint amb la commemoració del dia 1 d'octubre, Dia Internacional de les Persones Grans.\nL'alcalde, Miquel Pueyo, ha afirmat que el govern de la Paeria té com a una de les "màximes prioritats" abordar aquesta realitat i ha destacat el treball en xarxa que es fa per detectar, intervenir i prevenir situacions de vulnerabilitat i per contribuir a fer entorns "més propers, humans i saludables"\nL'objectiu del programa Sempre Acompanyats és apoderar les persones en situació de soledat, facilitar la construcció d'una comunitat compromesa amb elles i sensibilitzar la ciutadania per fer front a aquestes situacions. A més, s'obre a la ciutadania per captar voluntaris, detectar situacions de soledat i posar en valor la tasca de les entitats que treballen en el territori.\nLa responsable del programa Sempre Acompanyats, Eulàlia Cardeña, ha assenyalat que la clau de la campanya és el treball col·laboratiu i els vincles que es creen i ha fet una crida a la societat lleidatana perquè "s'atansi a les portes i faci visible el problema". Per la seva part, la presidenta de la Creu Roja a Lleida, Dolors Curià, ha explicat que el mètode que s'aplica en el programa es basa en tres eixos: la persona, el treball comunitari i la societat. Curià ha incidit en l'aportació de les entitats i de les persones voluntàries per ajudar les persones i per adaptar els nous programes d'acord amb noves necessitats.\nLa soledat, una realitat agreujada amb la Covid\nEl confinament i l'aïllament social provocat pel context d'emergència sanitària han pogut agreujar les situacions de soledat en les persones grans. Segons una enquesta online realitzada durant el confinament, i dirigida a persones que participen en el programa de gent gran de la Fundació 'la Caixa', la prevalença de la soledat se situava en el 54,04%. Es tracta d'una xifra a l'alça en comparació amb la prevalença detectada en l'enquesta que es va realitzar en el marc del programa Sempre Acompanyats, el 2018, que estimava un 39,8% de soledat emocional i un 29,1% de solitud social a aquest col·lectiu. A més, l'últim estudi realitzat per l'entitat revela que més del 34% de les persones enquestades reconeix haver tingut pensaments negatius durant la pandèmia i haver sentit tristesa, ansietat i neguit.\nEl Programa Sempre Acompanyats es duu a terme en 14 ciutats del territori espanyol i l'últim any ha atès més de 660 persones. Compta amb la implicació de 379 entitats vinculades als barris on està implementat i compta amb més de 200 voluntaris.\nDemanen una multa al Casal Popular de Lleida per ocupar una antiga oficina de 'La Caixa'


El Mercat dels Canonges tindrà més de 100 parades d’artesania | BonDia Diari digital d'Andorra.\nEl Mercat dels Canonges tindrà més de 100 parades d’artesania\nDt., 30/05/2017 - 01:30\nLa Seu d’Urgell ho té tot a punt per a la setzena edició del Mercat medieval dels Canonges, que tindrà lloc aquest cap de setmana i té com a “entorn medieval natural” el carrer dels Canonges i voltants. En la presentació del programa l’alcalde de la Seu, Albert Batalla, va remarcar el caràcter “singular” d’aquest esdeveniment, que ja fa setze anys que s’organitza de manera ininterrompuda. “Ja són setze anys de Mercat medieval, i per tant és una activitat cultural, turística i comercial de la nostra ciutat totalment consolidada, amb una estructura ben definida des de fa anys i ubicada, tal com diu el seu nom, al carrer dels Canonges, espina dorsal de la Seu medieval.”\nBatalla va insistir en la importància que té la ubicació del Mercat medieval dels Canonges, que té com a objectiu impulsar i promocionar La Seu Medieval, un element de promoció turística potent que funciona des de fa més d’un any. “S’organitza a la zona més antiga, al carrer medieval per excel·lència, que és el carrer dels Canonges i espais adjacents, i és un mercat que encaixa perfectament amb l’entorn medieval de la nostra ciutat”, va afegir l’alcalde de la Seu, que va remarcar l’autenticitat d’aquest esdeveniment medieval.\nPer la seva part, la tinent d’alcalde de Promoció Econòmica de l’Ajuntament de la Seu d’Urgell, Mireia Font, va avançar que aquesta setzena edició del Mercat medieval dels Canonges presenta diverses novetats, com són la proposta gastronòmica Menges medievals, l’espai gastronòmic i musical Taverna Medieval i un campament medieval amb tir amb arc i demostracions. Font va explicar que les Menges medievals és una nova aposta treballada per l’Espai Ermengol amb la col·laboració de Turisme Seu, que sorgeix del projecte turístic La Seu Medieval i que engega en aquesta setzena edició del Mercat medieval dels Canonges. “És el resultat d’un estudi per conèixer què es menjava a la Seu d’Urgell en l’època medieval, i que enguany urgellencs i visitants podran tastar a través de diferents tapes, plats i menús durant tot aquest cap de setmana en tretze establiments diferents.” Així doncs, les Menges medievals complementen el singular conjunt medieval de la ciutat. Es podrà degustar panades farcides de poma, panses, mel, mató i canyella amb menta, torrades de pa de sègol amb pernil i salsa mostaixa, crema d’ortigues, graellades de carns amb salsa d’almadroc o còctels de malvasia, canyella, maduixa, gingebre amb fumat de nous i nou moscada.\nUna altra novetat és el campament medieval situat a la plaça dels Oms, en què hi haurà activitats de tir amb arc i demostracions a càrrec de Vall Llobera, terra d’arquers.


Santiago Cañizares torna a la feina després de la pèrdua del seu fill\nEl porter intenta recuperar la normalitat, tot i el recent record de la pèrdua de Santi\n03/04/2018 09:00 | Actualitzat a 03/04/2018 09:21\nSantiago Cañizares i Mayte García en una imatge d'arxiu | Cedida\nPerdre un fill no és fàcil i, de fet, un cop tan dur com aquest et canvia la vida d'una forma o d'una altra. En la major part dels casos, els experts recomanen fer front a la pèrdua, i intentar reprendre la vida d'un mateix, tot i que no sempre és fàcil. El que ningú podrà dir, però, és que Santiago Cañizares no ho ha intentat, i és que fa tan sols uns dies va perdre Santi, el seu fill de 5 anys, per una llarga malaltia.\nDesprés d'acomiadar el petit amb emotives paraules i gestos, el porter ha decidit tornar a la feina, i no deixar que la tragèdia acabi amb la seva família.\n«Som conscients que tot continua i, per tant, tota la família està preparada per tornar a les seves coses quotidianes a partir de demà. Pel que a mi es refereix, estic desitjant veure els meus companys de feina, i tornar a pujar en un cotxe de carreres», ha escrit Cañizares fa una setmana.\nAra, i encara amb el record del petit Santi, el porter ha decidit tornar a les seves obligacions. En concret, tal com va anunciar, Santiago Cañizares ha decidit seure en el seu cotxe de carreres i tornar als seus estimats micròfons, una decisió que, de ben segur, l'ajudarà a superar aquest procés tan dur.\nHomenatge del València F.C.\nRecordem que diumenge passat, el club de Cañizares va rendir un sentit homenatge al petit Santi, durant un partit contra el Leganés. En concret, el València F.C. va lluir un braçalet blanc, un gest que no va passar desapercebut i que tots els seguidors del club van aplaudir.\nDe totes maneres, l'històric porter ja va deixar clar que el que més il·lusió li feia era tornar amb els seus companys. El seu afecte i calor segur que també seran un gran suport per a Cañizares, que actualment li fa molta falta. Ara, tot i la duresa de la pèrdua del seu fill, el porter ha de recuperar la seva rutina, i no deixar que el dolor l'enfonsi. Molts ànims, Santiago.


Giulia Valle, contrabaixista i compositora d’alt voltatge, és una de les veus creadores més prolífiques del jazz europeu.\nAudaç, sorprenent i d’una intensitat extraordinària, la seva creativitat la porta a difuminar els límits del jazz clicant l’ull a altres estils com el pop i la chacarera, o a endinsar-se en el free-jazz més psicodèlic.\nLa seva música es mou entre nivells paral·lels, conduint la ment a entrar en contacte amb la sofisticació i la complexitat, i proporcionant alhora un allau de sons rics, accessibles i atractius al públic.\nNascuda a San Remo (Itàlia) i afincada a Barcelona, Giulia Valle és Llicenciada per l’Escola Superior de Música de Catalunya (ESMUC) a Barcelona i s’ha format amb François Rabbath a París i Ben Street i Bruce Barth a Nova York.\nAl llarg de la seva carrera ha col·laborat amb Carme Canela, Miguel Poveda, John McNeil, Martirio, Jason Lindner, Perico Sambeat, Antonio Canales, David Megual, Mayte Martín, Guillermo Klein, Bill Mc Henry i Gorka Benitez, entre d’altres artistes.\nActualment lidera els projectes Giulia Valle Trio, Libera i Giulia Valle Ensemble.\nGiulia Valle és professora de contrabaix al Conservatori Superior de Música del Liceu a Barcelona i a l’Escola de Música de Badalona.\nEn col·laboració amb Taller de Músics\nGiulia Valle Trio presenta el seu últim àlbum Live in San Francisco, publicat per Discmedi. El disc es va enregistrar en viu al SFJAZZ a San Francisco i ha esta presentat a Londres, Múnic, Madrid i Barcelona.\nGiulia Valle dirigeix aquest trio intens i impredecible al costat de dues pedres angulars del jazz català: l’extraordinari Marco Mezquida i l’imprescindible David Xirgu.\nLa vibrant personalitat de la compositora s’imposa amb una música original plena de dinàmiques i contrastos. Les melodies, autèntiques i diverses, transiten sobre patrons rítmics canviants i sorprenents, fàcils de seguir i alhora complexes i intrincats.\n“Hi ha molta intensitat a la seva música… i el so del grup és únic. Descobriu-la l’abans possible, Giulia Valle serà una estrella.”\n“Giulia Valle és pura passió a les cordes i màxima intensitat a la composició. Cal destacar la força del seu directe, l’energia que transmet i la seva no menys original capacitat per combinar un ampli ventall de codis sonors.”\n“Un treball extraordinari, que barreja emocions i vertigen d’una forma molt colorista. Tant aquesta banda com els seus músics haurien de ser seguits amb atenció.”\nPollastri, All about Jazz (Itàlia)\nGiulia Valle contrabaix, composició\nMartí Serra saxo soprà i tenor\nMiguel Pintxo Villar saxo alt\nVicent Pérez trombó, efectes\nSeguint el fil del seu reconegut Giulia Valle Group, el grup que la va situar entre els músics més originals d’Europa, Giulia Valle presenta l’inici d’un projecte amb el que la contrabaixista vol crear una gran formació.\nA la mateixa banda de músics que la va acompanyar al Blue Note de Nova York a la seva primera gira als Estats Units –Martí Serra (saxo soprà i tenor), Miguel Pintxo Villar (saxo alt), Marco Mezquida (piano) i Dani Domínguez (bateria)-, s’uneixen ara el trompetista David Pastor i el trombonista Vicent Pérez per completar aquesta nova aventura!.


Arxius de Totes les entrades - Pàgina 2 de 10 - Escola Bressol Sol Solet\nCategory Archives: Totes les entrades\nLes famílies dels nostres menuts son artistes!\nMireu com ha decorat aquestes capses pel concurs anual de la Tardor que fem a l’escola.\nTags : escola bressolresolució conflictes\nAvui fem aquesta entrada per donar uns consells de com es pot ensenyar als petits a resoldre conflictes.\nÉs fonamental aprofitar els conflictes que viuen els més petits i utilitzar-los a enfrontar-se en situacions cotidianes. Ja que al llar de la seva vida encara que no es agradi s’hauran d’afrontar a diferents conflictes. Si tenen les habilitats necessàries, per resoldre de forma constructiva, a través del diàleg i la negociació, aconseguiran grans metes.\n6 consells i 6 passes a seguir\n1.-Fes d’exemple. Davant qualsevol conflicte que es presenti, com a adults, amb els petits o amb altres adults.\n2.-Afavoreix la comunicació en el nen o nena. És important no arribar a l’extrem oposat als cops i rebequeries. El petit ha de saber exposar el seu punt de vista i saber resoldre les situacions que no li agraden.\n3.-Simula situacions a casa. Pots utilitzar conflictes reals que tingui el nen o inventar-los. Qualsevol conflicte amb un company de classe val, etc.\n4.-Utilitzar els conflictes que sorgeixin en la llar. En una família és normal que sorgeixin molts conflictes. Quan algun sorgeix podem emprar-los per ensenyar al nen o nena com actuar. En lloc de simplement renyir-li, explicar-li el que ha de fer la propera vegada.\n5.-Dóna diferents opcions. Ofereix diferents opcions (dues o tres opcions) i deixa que el nen decideixi, no es tracta de castigar al nen, és important que no ho vegin com un càstig. Dialoguem amb ells i els donem opcions, és important que aprenguin que els seus actes tenen unes conseqüències. Davant un conflicte entre les diferents opcions que podran escollir hi haurà unes conseqüències.\n6.-Practica els següents passos per solucionar conflictes amb ells:\n– Identifica el conflicte.\n– Expressa com et sents.\n– Expressa les necessitats d’ambdues parts.\n– Crea amb ells una pluja d’idees.\n– Pensa i raona amb ells, els avantatges i inconvenients de cada opció. Les coses dolentes i bones.\n– Tria entre tots l’opció que sembla millor.\n– Duu a terme la solució escollida i una vegada fet, valora l’ocorregut.\nPer tot això és molt important ensenyar als nens a resoldre conflictes. Quan els evitem els conflictes no deixem que desenvolupin estratègies per a la seva resolució i els privem d’una important experiència d’aprenentatge. És imprescindible per tant ensenyar als nens a resoldre conflictes


La Guàrdia Civil trasllada a Madrid la detinguda dels CDR per terrorisme i rebel·lió | La torre del Palau\nper Roger Font / Aida Morales, 10 d'abril de 2018 a les 14:57 |\nLa Guàrdia Civil trasllada a Madrid la detinguda dels CDR aquest matí a Viladecans (el Baix Llobregat) per tal d'entregar-la a l'Audiència Nacional. L'operació policial és fruit d'una denúncia de la Fiscalia de l'alt tribunal i imputa els delictes de terrorisme, sedició i rebel·lió per una dona a qui consideren "coordinadora" dels comitès en defensa de la república. Se l'acusa d'encapçalar talls de carretera i sabotejar peatges durant la Setmana Santa.\nLa detinguda és una veïna de Viladecans, autora d'un àudio on s'explicava com dur a terme el #novullpagar impulsat pels CDR durant l'operació tornada de les vacances. L'àudio, enviat per missatgeria i difós, tot seguit, a les xarxes socials Twitter i Facebook, també apuntava la voluntat de fer una aturada general d'una setmana i prendre el control de Mercabarna i el Port.\nL'arrest s'ha produït a quarts de dotze del migdia quan la jove ha sortit emmanillada del seu domicili. Els agents se l'han emportat dins d'un turisme cap el jutjat de l'Audiència Nacional a Madrid. No obstant això, la Guàrdia Civil ja s'havia personat abans de les 8.00 del matí al seu domicili, on ha realitzat un extens escorcoll, i s'ha endut diversa documentació i un ordenador portàtil.\nD'altra banda, des de quarts de vuit del matí, veïns d'Esplugues de Llobregat han vist com hi havia agents de la Guàrdia Civil al carrer Lluís Millet, tot i oficialment no s'ha arribat a practicar una segona detenció que sí que s'havia apuntat. Alguns mitjans precisen que aquesta segona detenció no s'ha produït perquè no s'hauria trobat la persona dins del domicili. De fet, i arran de la presència policial, diverses persones s'han concentrat davant de l'habitatge per donar-li suport.\nEn paral·lel, els Mossos han detingut sis persones més, membres dels CDR de Malgrat de Mar, Arenys de Munt, Dosrius, Pont de Vilomara i Solsona, acusats de trencar el cordó policial al Parlament el 30 de gener, dia en el qual Carles Puigdemont havia de ser investit. La policia catalana els ha detingut entre les 8.00 i les 9.00 del matí, quan han passat a disposició policial, acusats de delictes d’atemptat als agents de l'autoritat, desordres públics i desobediència. Tots ja estan en llibertat, a l'espera que siguin citats pel jutjat d'instrucció corresponent.\nLes dues persones de Malgrat de Mar han estat traslladades a la comissaria de Pineda, el detingut d'Arenys de Mar ha anat a dependències d'aquesta localitat, el de Dosrius a la comissaria de Mataró, un ha anat a la comissaria de Solsona i el darrer al Pont de Vilomara, que ha estat portat a la comissaria de Manresa.\nRebuig a la repressió contra els CDR\nLa coincidència de les dues operacions policials ha encès el rebuig de dirigents polítics i dels mateixos membres del CDR a les detencions. "Només falta que els acusin de disparar a Kennedy", ha afirmat en una piulada el líder de Podem, Pablo Iglesias. També ha reaccionat la cupaire Mireaia Boya, o l'adjunt a la presidència d'ERC, Pere Aragonés, entre d'altres.\nA més, s'han convocat concentracions davant els ajuntaments de les quatre capitals de demarcació aquest vespre a les 20 hores. Els Comitès han fet una crida a la ciutadania per omplir la Plaça Sant Jaume (Barcelona), la Plaça La Pau (Lleida), a la Plaça del Vi (Girona) i davant l'Estàtua dels Despullats (Tarragona).\nPolítica, Guàrdia Civil, procés català, Audiència Nacional, rebel·lió, CDR, terrorisme\nPixar fora de... jardí\nPer Anònim el 11 d'abril de 2018 a les 08:42\nTitular llegit ahir a la nit a la versió digital d'un important diari: "Cospedal se pregunta “por qué va a ser malo” divulgar valores militares en los colegios". Vam entrar a la primavera i aquests dies sembla que tornem enrere, cap a l'hivern. Vam entrar al s. XXI i aquests mesos sembla que tornem enrere, cap als temps del general "Ísimo". Quina pudor tot plegat.\nPer Anònim el 10 d'abril de 2018 a les 15:32\nEsta es la que dijo si paramos Mercabarna jodemos a todo el mundo??


Segona sessió del Debat de l’Estat del Municipi: les intervencions dels grups polítics centren la segona sessió del Debat de l’Estat del Municipi – Ajuntament d'Elx\nIniciIniciSegona sessió del Debat de l’Estat del...\nSegona sessió del Debat de l’Estat del Municipi: les intervencions dels grups polítics centren la segona sessió del Debat de l’Estat del Municipi\nEntre els assumptes que més debat han generat es troba el futur Palau de Congressos o la inversió en les pedanies\nEl Centre de Congressos ‘Ciutat d’Elx’ ha acollit aquest matí la segona sessió del Debat de l’Estat del Municipi en la qual els grups polítics municipals han intervingut per a donar la seua visió de la ciutat i analitzar i fiscalitzar l’acció política del Govern Municipal.\nEls portaveus dels grups municipals han tingut dues intervencions que han sigut contestades per l’alcalde, Carlos González. El primer a prendre la paraula ha sigut el regidor no adscrit, Eduardo García Ontiveros. A continuació, ho ha fet la portaveu de Ciutadans, Eva Crisol; la portaveu de Vox, Aurora Rodil i el portaveu del PP, Pablo Ruz. Per part de l’Equip de Govern ho han fet la portaveu de Compromís, Esther Díez, i el portaveu del PSOE, Héctor Díez.\nL’alcalde ha tornat a insistir que el Debat de l’Estat del Municipi és una eina útil per a afavorir la participació de la ciutadania i perquè l’oposició puga fiscalitzar la gestió del Govern Local. En aquest sentit ha anunciat la seua intenció d’incloure la celebració del Debat de l’Estat del Municipi en el Reglament Orgànic de la Corporació.\nLes inversions en les pedanies, el futur del Palau de Congressos, la pandèmia, el Mercat Central o l’Hotel dels Arenals han sigut algunes de les qüestions en les quals s’ha centrat el debat.\nL’alcalde ha tornat a allargar la mà al diàleg als grups de l’oposició per a eixir de la situació generada per la crisi sanitària\nQuant al Centre de Congressos i les crítiques cap al Govern Municipal pel futur d’aquest, l’alcalde ha declarat que l’Equip de Govern està obert a consensuar la seua ubicació, sempre que aquesta siga viable des del punt de vista urbanístic, perquè les obres s’inicien en aquesta mateixa legislatura.\nSegons González, si finalment el Palau de Congressos no se situa al barri de Carrús, l’Equip de Govern farà un esforç inversor per a compensar el seu trasllat, ja que la intenció de revitalitzar el barri és ferm.\nTambé hi ha hagut crítiques pel retard en algunes actuacions com la finalització de la ronda Sud, l’Hotel dels Arenals o les connexions ferroviàries. Carlos González ha explicat que el Ministeri ja ha finalitzat la redacció del projecte de la ronda Sud i que lluitarà perquè l’obra aconseguisca assignació en els Pressupostos generals de l’Estat perquè s’execute al més prompte possible.\nRespecte al Mercat Central i la possible indemnització per la resolució del seu contracte, l’alcalde ha assenyalat que no creu que es donen mesures cautelosíssimes i ha afegit que el futur dels placers està assegurat, que continuaran prestant el servei en l’actual ubicació i així contribuiran a reactivar aquesta zona de la ciutat.\nQuant als retrets per la falta d’inversió a les pedanies, compartits pràcticament per la totalitat dels grups, l’alcalde ha indicat que l’Ajuntament està fent un esforç ingent per a atendre les principals necessitats del Camp d’Elx. González ha recordat que el Pla de Pedanies contempla una inversió de 35 milions d’euros per a les pedanies i ha apuntat que en l’equador de la legislatura hi ha prop de 19 milions d’euros en obres realitzades i compromeses. Ha recordat que s’ha fet un gran esforç en la millora de les infraestructures educatives, esportives i en la modernització de l’espai públic i que Pimesa ja treballa en els plecs dels centres socials de Torrellano, l’Altet i els Arenals.\nAixí mateix, l’alcalde ha donat resposta a les crítiques per no haver convocat els Pressupostos Participatius. González s’ha compromés a restablir-los en 2022, encara que reformats l’objecte que tinguen més immediatesa. Ha destacat que la gran prioritat des de març de 2020 fins hui ha sigut la lluita contra la pandèmia, la qual cosa ha obligat a modificar partides pressupostàries i ha recordat que l’Ajuntament d’Elx ha sigut el primer de la Comunitat Valenciana a posar en marxa ajudes i a pagar-les per a ajudar els sectors més afectats per la pandèmia.\nPer la seua part, tant Héctor Díez com Esther Díez han defensat la labor de l’Equip de Govern. El portaveu socialista ha destacat la importància del municipalisme i ha recordat que el Govern Local ha mobilitzat 20 milions d’euros per a atendre l’emergència sanitària. Mentrestant, la portaveu de Compromís ha dit que el Govern Municipal posa les persones en el centre de la política amb nombroses ajudes socials i ha anunciat l’elaboració d’un ‘Protocol de naturalització de la ciutat’.\nL’alcalde ha tancat la sessió i ha tornat a allargar la mà a l’oposició per a tindre una legislatura de diàleg i d’enteniment per a ser capaços de superar la situació generada per la greu urgència sanitària.\n14/06/2021 Elx mostra repulsa contra els últims casos de violència ma [...]\n14/06/2021 Més de 57.000 il·licitans i il·licitanes tenen la pauta c [...]\n14/06/2021 L’Escorxador alberga l'edició 2021 del Festival Diversa a [...]